सेना में शामिल हो देश सेवा करें : नंदूराम
सादुलपुर | 190मीडियम आर्टलरी रेजीमेंट बीकानेर के सुबेदार नंदूराम ने विद्यार्थियों से देश के प्रति पूर्ण निष्ठा रखते हुए सेना में भर्ती होकर देश की सेवा करने का आह्वान किया। वे शनिवार को आशा देवी इंटरनेशनल स्कूल में ‘सेना में स्वर्णिम रोजगार’ कार्यक्रम में विद्यार्थियों को संबोधित कर रहे थे। उन्होंने कहा कि उच्च शिक्षा प्राप्त करने के साथ-साथ युवाओं को सेना में भी भर्ती होकर राष्ट्र की सेवा करनी चाहिए। अध्यक्षता महासिंह ख्याली ने की। निदेशक कौशल पूनिया ने कहा कि लगन एवं मेहनत से ही लक्ष्य की प्राप्ति संभव है। निदेशक वीके तिवाड़ी ने अतिथियों का आभार व्यक्त किया। इस मौके पर सैनिकों पर बनी डॉक्यूमेंट्री दिखाई गई। सेना अधिकारियों का माल्यार्पण कर स्वागत किया गया।
hin_Deva hin_Deva